
PREDGOVOR 

Blagopokojni Joza Ivakić poslao mi je za kalendar »Jadran«, 
izdanje 1928 godine, članak pod naslovom »Rodbinski nazivi« 
koji je ovako započeo: 

»Grad kvari čisti narodni jezik, jer u svakom gradu ima 
mnogo stranog elementa, pa se njegovi utjecaji zapažaju i u 
tvorbi riječi i u sintaksi. Ima nešto, u čem se naš jezik, kao i svi 
ostali slavenski jezici, osobito ističe, a to su narodni nazivi 
rodbine. Tu naš narod pokazuje osobito fino i tačno razlikovanje 
u rodbinskim odnosima i značenju. Pa kao što gradski ljudi (u 
prvom redu stranci, a onda nepismeni ljudi) kvare uopće narodni 
jezik, tako su i u rodbinskim nazivima učinili pravu zbrku i ruglo. 

Malo ima gradskih ljudi, koji su dobro upućeni u te naše 
rodbinske nazive; među školovanim ljudima ima ih također malo, 
jer nisu dospjeli, da se time bave i da se u to upute. Zato sam 
odlučio, da nanižem i navedem bar najglavnije i najobičnije 
rodbinske nazive, kako ih naš narod upotrebljava, ne bi li tako 
upozorio bar naše pismenije ljude na ovo pitanje i tako ih 
potaknuo, da uznastoje govoriti i pisati, kako treba i kako je 
ispravno«. 

* 

Sve ovo što je rekao 1928 blpok. Joza Ivakić vrijedi i danas, 
pa sam ja oslanjajući se na njegov članak te na izvore, koje je 
on naveo (F. Ivanišević je 1931 izdao drugo izdanje) priredio 
ovo malo izdanje, koje uz cijenu od sama dva dinara dajem u 
prodaju, da omogućim svakome da ovu knjižicu kupi, i da se 
njom u svim prigodama posluži. Mislim da će ova knjižica 
osobito dobro doći đacima srednjih škola jer je mogu uvijek 
imati uza se i u sumnjivim slučajevima lako da vide kakav je 
pravi narodni naziv za pojedini slučaj rodbinske veze. 

Bit ću haran svakome ko me upozori što bi trebalo u drugom 
izdanju popuniti ili ispraviti. 

Mate B a r i š i ć 

OPIS 

kojem licu u rodbini pripada pojedini rodbinski naziv 

1 

Što je otac, majka, sin, kći, brat, sestra — to svatko zna! 
U čitavom narodu, u selu i u gradu, ovi se rodbinski nazivi 
ispravno upotrebljavaju. 

Momak Ante Banić -vjenčao se djevojkom Jelenom Stanić. 
Vjenčanjem postao je Ante Banić muž Jeleni, a ona njemu žena. 
Od tada se ona ne zove više roditeljskim prezimenom Stanić, 
već muževljevim Banić. Kaže se da Ante i Jelena žive u braku. 

Kad se momak i djevojka vjenčaju postaju mladenci, on mla¬ 
doženja, a ona mlada. 

Iz braka Ante i Jelene rodilo se troje djece: Ivan, Božica i 
Vinko. 

U nizu ćemo prikazati ovu rodbinsku vezu ovako: 


Banić Ante—Jelena Stanić 

I I 


Ivan 


Božica 


Vinko 

Kad su Ivan i Vinko odrasli, oženili su se. Ivan je vjenčao 
Maricu Perić, a Vinko Luciju Nakić. 

U nizu ćemo to prikazati ovako: 


Banić Ante—Jelena Stanić 


Perić Marica—Ivan Božica Vinko—Lucija Nakić 

Uz rodbinske nazive spomenute pod 1 ovdje nalazimo neko¬ 
liko novih. Vjenčavši se Marica Perić sa Ivanom Banić postala je 

njemu žena, a svemu muževljevu rodu snaha. Tako je zove 
mužev otac, majka, brat, sestra, ali je muževljevi roditelji i mužev 
brat mogu zvati i nevjesta. 

Ona, Marica, za svakoga u muževom rodu ima posebni 
naziv. Ivan joj je muž, Vinko (mužev brat] djever. Božica (muževa 
sestra) zaova, Ante (mužev otac) svekar, Jelena (muževa majka) 
svekrva, a Lucija (muževa brata žena) jetrva. 

BilješkaDrugo je »ručni djever«. U svatovima nevjestu vodi 
obično mužev brat (djever), ali ako je vodi netko drugi, taj 
postaje mladoženji »ručni djever«. — Djeveruša je žena ručnog 
djevera. 

Iz braka Banić Ivana i Marice rodila se djeca.- Marko, Neda i 
Ljubica, a iz braka Banić Vinka i Lucije rodio se sin Martin. 

U nizu ćemo to prikazati ovako: 


Banić Ante—Jelena Stanić 

I_I 

I 


Perić Marica — Ivan Božica Vinko — Lucija Nakić 

!_I !_j 

_ ! _ 

Marko Neda Ljubica Martin 


Kad je rođenjem Marku postao Ivan otac, tad je Ivanov otac 
Ante postao djed Marku, Ivanova majka Jelena postala je baba 
Marku. Marko je djedu Anti i babi Jeleni unuk. Ljubica im je 
unuka. Očevoj sestri Božici Marko je bratić, a ona njemu tetka. 
Marko je očevom bratu Vinku sinovac, a on njemu stric. Marku 
je stričeva žena Lucija strina, a on njoj djeveričić (djeverov sin) i 
jetrvičić (jetrvin sin); stričev sin Martin Marku je stričević i bratu- 
čed, oni su prvobratučedi, rođaci, prvi rođaci (sinovi dvoje 
braće). 

Nedi je Lucija (žena očeva brata) strina, a ona njoj djeve- 
rična (djeverova kći) i jetrvna (jetrvina kći). 

Vinku je Ivan brat, njegova žena Marica mu je snaha, Ivanov 
sin Marko sinovac. Ljubica i Neda sinovice. 

Ljubici je očev otac Ante djed, očeva majka Jelena baba, 
očev brat Vinko stric, očeva sestra Božica tetka, a.ona njoj brati- 
čina. Žena očeva brata (strica) Lucija je strina Ljubici, a ona njoj 
djeverična. Stričev sin Martin je Ljubici bratučed ili stričević, a 
ona je njemu bratučeda, prvobratučeda ili stričićna. 

Kad je Banić Ljubica odrasla, vjenčala se sa Grgom Jelić, 
kojemu je otac Kruno Jelić, majka Mileva, brat Mirko i sestra 
Stana. 

To ćemo u nizu prikazati ovako: 

Banić Ante— Jelena Stanić 


Perić Marica — Ivan Božica Vinko—Lucija Nakić 

I_I Jelić Kruno—Milena ! 


I 


ij i I Mirko Stana 

Marko Neda Ljubica — Grgo Jelić Martin 

Postavši Ljubica ženom Grge Jelića sav je njegov rod zove 
snaha (nevjesta), kako je to opisano pod 2 za Maricu Perić. — 
Ovdje ćemo spomenuti, da je Grgo vjenčavši Ljubicu postao 
svemu njenom rodu zet, pa ga .tako zovu Ljubičin brat Marko, 
Ljubičin otac Ivan, Ljubičina majka Marica, Ljubičin stric Vinko i 
žena mu Lucija, Ljubičin djed Ante i Ljubičina baba Jelena, samo 
Ljubičina sestra Neda zove ga svćk. On, Grgo, ima za svakoga 
od njih posebni naziv. Grgi je ženin brat Marko šura, ženina 
sestra Neda svast, a ova njega zove svak. Ženin otac Ivan je 
Grgi tast (ili punac), a ženina majka Marica mu je punica (ili 
tašta). 

Marku je otac Ivan, očin brat Vinko mu je stric, stričeva žena 
Lucija mu je strina. 

Ljubici je mužev brat Mirko djever, muževa sestra Stana 
zaova, mužev otac Kruno svekar, a muževa majka Milena 
svekrva. 

I Marko se oženio vjenčavši Bezić Dragicu, koja mu je rodila 
sina Iliju i kćer Živku; sina Nenada i kćer Filku rodila je Ljubica 
udata za Grgu Jelića; Martin je vjenčao Zorku Vilić, pa im se 
rodio sin Josip. Vjenčala se također Dragičina sestra Stojka za 
Špira Grgića. 

ČOKOLADA BONBONI KEKSI 

BONBON JERA ff S A N A** 

SPLIT, Dioklecijanova ob. 12 

SOLIDNA CIJENA. STALNO SVJEŽA ZALIHA. 

To ćemo u nizu prikazati ovako: 


Banić Ante-Jelena Stanić 

!_! 

I 


Perić Marica-Ivan Božica Vinko - Lucija Nakić 

I_l i_! 


Grgić | 

špiro-Stojka Bezić Dragica-Marko 


I I 

Ilija Živka 


Jelić Kruno-Milena 

I_I 


I 


I I 

Ne da Ljubica-Grgo Jelić 

~~i 


i i 

Mirko Stana 


Vilić 
Martin■ Zorka 

I I 


I I 

Nenad Filka 


Josip 


Ilija kaže da mu je Marko otac, očev otac Ivan djed, očev 
djed Ante pradjed; Dragica mu je majka, Marica baba, Jelena 
prababa, očeva sestra Ljubica tetka, a njezin muž Grgo tetak- 
Isto tako Iliji je majčina sestra Stojka tetka, njezin muž Špiro 
tetak. Iliji je djed Ivan, a Ivanov brat Vinko mu je djed stric; 
baba mu je Marica djedova žena. Djeda Ivana sestra Božica 
Iliji je baba tetka. Braća su Ivan i Vinko, a njihovi sinovi Marko i 
Martin su bratučedi, (prvobratučedi, rođaci), dok su Ilija i Josip 
drugobratučedi. 

Iliji je Ljubica tetka, Nenad mu je tetkić i rođak, Filka mu je 
tetićka i rođaka. 

Iliji je djeda Ivana brat Vinko, djed stric, a sin od djeda strica 
Vinka Martin mu je izvanji stric (to je očev bratučed). 

Markovu sinu Iliji (i kćeri Živki) je očin stric Vinko prastric, 
očina strina Lucija prastrina, dok je njima, Vinku i Luciji, Ilija 
prasinovac, a Živka prasinovkinja. 

Martin i Marko su bratučedi (sinovi stričeva), a Martinu je sin 
Markov Ilija izvanji sinovac, a Markova kći Živka izvanja sinovica. 

Anti i Jeleni je unuk Marko, a Markov (unukov) sin Ilija im je 
praunuk, Zivka je praunuka. 

Nenadu je očeva sestra Stana tetka, a on njoj bratić; tetka 
mu je i majčina sestra Neda, a on njoj sestrić. Očev brat Mirko 
Nenadu je stric, a on njemu sinovac, majčin brat Marko mu je 
ujac, a on njemu nećak. Ujaka Marka žena Dragica Nenadu je 
ujna a on njoj zaović ili zaovičić. Filka je Dragici zaovična. 
Nenadu je sin ujaka Marka Ilija ujaković, ujčević, rođak, prvi 
rođak, Zivka mu je ujčićna, rodica, prva rodica. 

Iliji je (i Živki) sin tetke Ljubice Nenad tetkić, ili rođak, a 
Filka im je tetićna ili rodica. 

Grgi je Marko šura, a šurina žena Dragica mu je šurnaja i 
šurinica, šurin sin Ilija mu je šuričić, šurina kći Živka mu je šurična. 

Stojki je muž sestre Dragice svak, ona njemu je svast (ženina 
sestra), Josipu je otac Martin, a Martinu je Ljubica bratučeda (kći 
očeva brata), pa je Ljubica Josipu izvanja tetka. — Josipu je 
izvanji stric Marko, pa mu je Živka kći izvanjeg strica Marka 
drugobratučeda. 

Spiru je ženina sestra Dragica svast, a njezin sin Ilija (svastin 
sin) svastičić; stastina kći Živka mu je svastična. — Špiro i Marko 
su pašanci (muževi dviju sestara). 

Filki je Marko ujac, ona njemu nećaka, Dragica (ujakova 
žena) joj je ujna, Ilija ujakov sin joj je ujaković, a ona njemu 
rođaka. 

Nedi je Ljubica sestra, njezin muž Grgo svak, a sin Ljubice je 
Nedi sestrić, Filka sestrična. 

Vinku je Ivan brat, bratov sin Marko mu je sinovac, a Ilija, sin 
od sinovca, mu je sinovičić. Živka mu je sinovična. 

Dragici je mužev otac Ivan svekar, a mužev djed Ante pra- 
svekar, Marica joj je svekrva, Jelena prasvekrva. 

Grgi je ženin otac Ivan tast, ženin djed Ante pratast, Marica 
mu je punica, Jelena prapunica. 

Oženiše se drugobratučedi Ilija i Josip; Ilija vjenča Milicu 
Marić, koja rodi sina Luku i kćer Rajku; Josip je vjenčao Anku 
Damić, koja je rodila sina Zlatka i kćer Jerku. — llijina rođaka 
Filka se udala za Zdravka Novića i rodi sina Roka. 

To ćemo nanizati ovako: 


Banić Ante—Jelena Stanie 


I 


I 


Perić Marica —Ivan Božica Vinko - Lucija Nakić 


Jelić Kruno—Milena 


.1 I 

Mirko Stana 


Grgić lili I Vilić 

Špiro-Stojka Bezić Dragica-Marko Neda Ljubica-Grgo Jelić Martin-Zorka 


I 


I 


i 


I 


I 


I I 


I 


Marić Milica-Ilija Živka 

I_i 


\ Nović | Damić 
Nenad-Filka-Zdravko Josip-Anka 

lili 


I 


I 


I I 

Luka Rajka 


I I 

Roko Olga 


I I 

Zlatko Jerka 

Filki je majka Ljubica, majčin brat Marko joj je ujac, Dragica 
ujna. 

Filkinu sinu Roku je Marko praujac, a Roko je Marku i Dragici 
pranećak, Olga im je pranećaka. 

Iliji je Ljubica tetka (očina sestra), njezin muž Grgo mu je 
tetak, a llijinu sinu Luki je Ljubica pratetka, njezin muž Grgo mu 
je pratetak, dok je Ljubici Luka prabratić, Rajka joj je prabra- 
tična. 

Filki je Neda tetka (po majci), ona njoj sestrična, dok je Filki- 
noj djeci Roku i Olgi Neda pratetka, oni njoj prasestrić i pra- 
sestrična. 

Iliji je Nenad rođak, prvi rođak, a Filka mu je rodica, prva 
rodica, pa su llijina djeca Luka i Rajko te Filkina djeca Roko i 
Olga drugi rođaci, druge rođake. 

Luki je Ilija otac, Marko djed, Ivan pradjed, Ante prapradjed 
(šukundjed, čukundjed), Jelena mu je praprababa (šukunbaba), 
Marica prababa, Dragica baba. Anti i Jelici je Luka prapraunuk, 


Banić Ante-Jelena Stanić Perić Krsto-Vesna Šitič 

!_! i_i 


Banić Ivan—Marica Perić 

! _ ! 

Bezić Jakov-Marta Kapić Rupčić Šime-LijerkaDinčić 

l i i_ \ 


Bezić Niko—Radojka Rupčić 


i i 

Banić Marko — Dragica Bezić 

j_l 


Banić Ilija 

r 

8 

Do sada smo opisali upotrebu rodbinskiFi naziva kod pove¬ 
ćavanja članova rodbine ženidbom i rađanjem. Trebamo znati i 
one rodbinske nazive, koje smrt dodjeljuje. 

Ako ženi umre muž njoj kažu da je udovica, umre li žena 
mužu njemu kažu ^da je udovac. Umre li otac ili majka njihovoj 
se djeci kaže siroče, sirotica, siročad, siročići. 

Oženi li se udovac kojemu je pokojna žena rodila sina i kćer, 
tada je njemu ona koju on vjenča žena, ali djeci njegove prve 
djece je maćeha, njoj je sin muževljeve prve žene pastorak, kći 
pastorka, dijete je pastorče, djeca su pastorčad. 

a Rajka im je prapraunuka. Brat pradjeda Ivana Vinko Luki je 
pradjed stric, a sestra pradjeda Ivana Božica mu je prababa 
tetka. 

Zlatko je Luki (praunuku pradjeda strica) trećobratučed, a 
Luki je Jerka trećobratučeda. 

Svatko ima jednu majku i jednog oca. Pogledamo li na tablici 
pod 6 na dnu stoji Luka. Njemu je otac Ilija Banić, a majka 
Milica Marić. Ilija također ima oca i majku, a tako i Milica i tako 
svatko. — Luki je očev otac djed, očeva majka baba, a isto tako 
majčin otac mu je djed i majčina maj'ka baba, pa prema tome 
Luka ima dva djeda i dvije babe. Oci i majke djedova su mu 
pradjedovi i prababe, pa tih ima četiri pradjeda i četiri prababe, 
a od ovih očevi su mu prapradjedovi (šukundjedi), a majke pra- 
prababe (šukunbabe). tih ima po osam. 

To ćemo prikazati ovim nizom: 

Ferić Fabjan-Lipa Pavić Pešić Duje-Jasna Vulić 

i_! i_i 


Ferić Frano—Olga Pešić 

l_! 

Marić Ranko-Dora Pnšić Ružić Živko-Rajna Mužić I 

!_! i_J 


Marić Kajo —Stavka Ružić 

I_I 


I I 

Maric Štipan — Milka Ferić 

l_i 


Milica Marić 

I 


Vjenča li se udovica kojoj su živa djeca prvog muža, tad 
njenog drugog muža djeca nazivlju očuh, a on njih pastorak i 
pastorka, pastorče, pastorčad. ' 

Ako .se udovac oženi, a ima djece, pa uzme udovicu 
s djecom, a ova opet i kod njega rodi, — onda ona djeca koju 
je sastala, dakle njena pastorčad, zovu se: »zatečena«; njezina 
djeca (iz prvog braka) jesu »privedena« a djeca, koja se sada 
rode, jesu »rođena«. 

Ako žena ima djece s jednim mužem, pa rodi poslije s drugim 
tad se muško dijete naziva polubrat (brat samo po ocu ili samo 

po majci); žensko se dijete naziva polusestra (sestra samo po 
ocu ili samo po majci). 

U našem narodu ima posebnih naziva kad jedno lice uđe u 
obitelj, a nije u krvnoj vezi ili srodstvu. Uzme li obitelj tuđe muško 
dijete mjesto svog rođenog, naziva ga posvojče, posinak, žensko 
dijete naziva pokćerka. Pomajka je žena koja je uzela tuđe 
dijete pod svoje, a poočim čovjek, koji je uzeo tuđe dijete pod 
svoje. 


ŽELITE 

RADIO? 


Onda ne kupujte bilo što, 
nego uzmite nešto naj¬ 
bolje, najsolidnije I 

To je ujedno i najjeftinije! 

Evropske, amerikanske, 
jeftine, skupe - mi imamo 
sve i za svakoga I 

TRAŽITE NAŠE CJENIKE, KATALOGE, PONUDE! 


„BONJOLO”- Split 

NARODNI TRG 

ALFABETSKI POPIS 

rodbinskih naziva koji se spominju u ovoj knjižici 

Broj iza pojedinog naziva označava poglavlje u prvom 
dijelu knjižice, u kojemu je uporaba naziva opisana. 

Baba = očina ili materina majka, 3 
Baba tetka = djedova sestra, 5 

Brat = muško dijete muškom ili ženskom djetetu istih roditelja, 1 

Bratić, bratanac = sestri bratov sin, 3 

Bratična, bratanica = sestri bratova kći, 3 

Bratučed = stričev sin, 3 

Bratučeda = stričeva kći, 3 

Čukundjed = prapradjed, pradjedov otac, 6 

Djed = očin ili materin otac, 3 
Djed stric = djedov brat, 5 
Djever = brat muževlji, 2 
Djeveričić = djeverov sin snasi, 3 
Djeverična = djeverova kći snasi, 3 
Djeveruša = žena ručnoga djevera, 2 
Druge rođake = kćeri prvih rođaka, 6 
Drugi rođaci = sinovi prvih rođaka, 6 
Drugobratučedi = sinovi prvih bratučeda, 5 
Drugobratučede = kćeri prvih bratučeda, 5 

Izvanja sinovica = kći prvobratučedova, 5 
Izvanji sinovac = sin prvabratučedov, 5 
Izvanja tetka = očina prvobratučeda, 5 
Izvanji stric = očin prvobratučed, 5 

Jetrva = muževa brata žena, 2 
Jetrve = žene dvojice braće, 2 
Jetrvičić = ietrvin sin, 3 
Jetrvna = jetrvina kći, 3 

Kći = žensko dijete ocu i majci, 1 


11 



Maćeha _ druga žena udovcevoj djeci (pastorčadi), 8 

Mqka — sinu i kćeri majka, roditeljka, 1 

Mlada = skoro udata djevojka, 1 

Mladenci = mladoženja i mlada, 1 

Mladoženja = skoro oženjeni muškarac, 1 

Muž = oženjeni čovjek, 1 


Nećak — samo ujaku sestrin sin, 5 

Nećaka = samo ujaku sestrina kći, 5 

Nevjesta = skoro udata žena ; bratova i sinovljeva žena, 5 

Očuh = drugi muž udovičinoj djeci od prvog muža (pastorčadi), 8 
Otac _ sinu i kćeri otac, roditelj, 1 

Pastorak = sin muževlji maćesi ili ženin očuhu, 8 
Pastorče = dijete muževlje maćesi ili ženino očuhu, 8 
Pastorčad = djeca muževlja maćesi ili ženina očuhu, 8 
Pastorka = kći muževlja maćesi ili ženina očuhu, 8 
Pašanac, pašenog = ženine sestre muž, 5 
Pokćerka = tuđe žensko dijete uzeto pod svoje, 8 
Po ubrat = brat samo po ocu ili samo po materi, 8 
Polusestra = sestra samo po ocu ili samo po materi, 8 
Pomajka — djetetu ona žena koja ga uzme pod svoje, 8 
Poočim = djetetu onaj čovjek koji ga uzme pod svoje' 8 
Posinak — tuđe muško dijete uzeto pod svoje, 8 
osvojče (posinak, pokćerka) = tuđe dijete uzeto pod svoje 8 
Prababa = očina ili materina baba, 5 
Prababa tetka = pradjedova sestra, 6 
Prabratić = bratićev sin, 6 
Prabratična = bratićeva kći, 6 
Pradjed = očin i materin otac, 5 
Pradjed stric = pradjedov brat, 6 
Pranećak = nećakov i nećakin sin, 6 
Pranećaka = nećakova i nećakina kći, 6 
Praprababa = očina i materina prababa, 6 
Prapradjed = pradjedov otac, 6 
Prapraunuk = praunukov sin, praunukin sin, 6 
Prapraunuka = praunukova kći, praunukina kći 6 
Prapunica = ženina baba, 5 
Prasestrić = sestrićev i sestrične sin, 6 
Prasestrična = sestrićeva i setrične kći, 6 
Prasinovac = sinovčin sin, 5 
Prasinovkinja = sinovčina kći, 5 
Prastric = očin i majčin stric, 5 
Prastrina = žena očina i majčina strica, 5 
Prasvekar = mužev djed, 5 
Prasvekrva = muževa baba, 5 
Pratast = ženin djed, 5 

Pratetak = očin i majčin tetak, 6 
Pratetka = očina i majčina tetka, 6 
Praujac = očin i majčin ujac, 6 
Praujna = žena očina i majčina ujca, 6 
Praunuk = unukov sin, unukin sin, 5 
Praunuka = unukova kći, unukina kći, 5 

Privedena djeca = djeca iz prvog braka, koju udovac ili udovica 
dovede u drugi brak, 8 

Prve rodice = ujakova i tetkina ženska djeca, 5 
Prvi rođaci = ujakova i tetkina muška djeca, 5 
Prvobratučed = od dva brata muška djeca, 3 
Prvobratučeda = od dva brata ženska djeca, 3 
Punac = ženin otac, 4 
Punica = ženina mati, 4 

Rođak = ujakov i tetkin sin, 5 
Rođakinja, rodica = ujakova i tetkina kći, 5 
Rođena djeca = kod udovca i udovice djeca rođena u drugom 
braku, 8 

Ručni djever = muškarac, koji u svatovima vodi nevjestu, 2 

Sestra = žensko dijete ženskomu ili muškomu djetetu istih rodi¬ 
telja, 1 

Sestrić, sestričić = tetki sestrin sin, 5 

Sestrična = tetki sestrina kći, 5 

Sin = muško dijete ocu i majci, 1 

Sinovac = bratov sin, 3 

Sinovica, sinovka = bratova kći, 3 

Sinovičić = sinovčev sin, 5 

Sinovična = sinovčeva kći, 5 

Siroče = dijete komu je umro otac ili majka, 8 

Siročići = sirotna djeca, siročad, 8 

Snaha = bratova žena ili sinovljeva žena, 2 

Stric = očin brat, 3 

Stričević = stričev sin, 3 

Stričićna = stričeva kći, 3 

Strina = stričeva žena (očina brata žena), 3 

Svak, svojak = muž je svak ženinoj sestri, sestri sestrin muž, 4 

Svast, svastika = ženina sestra, 4 

Svastičić = svastin sin, 5 

Svastična = svastina kći, 5 

Svekar = muževlji otac, 2 

Svekrva = muževljeva majka, 2 

Šunkunbaba = djedova i babina baba, očina i majčina pra- 
baba, 6 

Sukundjed, čukundjed = djedov i babin djed, očin i majčin pra¬ 
djed, 6 

Sura, šurjak = ženin brat 4 
Šuričić = šurin sin, 5 
Šurična = šurina kći, 5 
Šurnaja, šurjakinja = šurina žena, 5 

Tast = ženin otac, 4 
Tašta = ženina mati, 4 

Tetična (tećićka) = kći tetke po ocu ili po majci, 5 
Tetak = očine ili materine sestre muž, 5 
Tetka^ = očina ili materina sestra, 3 i 5 
Tetkić = sin od očine i materine sestre, 5 
Trećobratučed = praunuk pradjeda strica, 6 
Trećobratučeda = praunuka pradjeda strica, ć 


Udovac = čovjek komu je umrla žena, 8 

Udovica = žena kojoj je umro muž, 8 

Ujac, ujak, ujo = materin brat, 5 

Ujaković, ujčević = ujakov sin, 5 

Ujčićna = ujakova kći, 5 

Ujna = ujakova žena, materina brata žena, 5 

Unuk = sin sinovlji ili kćerin, 3 ' 

Unuka = kći sinovlja ili kćerina, 3 

Zaova = muževljeva sestra, 2 
Zaović, zaovičić = zaovin sin, 5 
Zaovična = zaovina kći, 5 

Zatečena djeca = djeca iz prvog braka udovca ili udovice, koju 
muž ili žena zateče, 8 
Zet = kćerin muž, bratu sestrin muž, 4 

Žena = udata ženska, 1 


PRAKTIČNI TEČAJEVI 


iz njemačkog, engleskog i francuskog jezika 
za đake strogo po nastavnom programu uz 
praktične vježbe i konverzacije. 


Posebni tečaj za početnike i naprednije u 
skupinama ili pojedinačno. Satovi pouke 
po dogovoru. Za informacije obratiti se 


ŠKOLI STRANIH JEZIKA 
METH. BERLITZ _ _ = 

Pomognite sebe i rodbinu! 


ZA NAJVEĆA DVA 

DOGAĐAJA U ŽIVOTU 

potrebno je da se na vrijeme spremite! 
Eda osigurate miraz Vašem djetetu u 
slučuiu ženidbe - udaje ili za slučaj 
smrti u Vašoj obitelji preporučamo 
Vam, da se sada u pravo vrijeme, radi 
pripomoći koja će Vam u tim časovima 
najsvrsishodnije priteći u pomoć, za- 
članite u 

REG. POM. BLAGAJNU 

SAMOPOMOĆ 

SPIIT, Kraj sv, Frane 8. 

TELEFON BROJ 5-70 

Sve informacije besplatno I 

Jedan za sve, svi za jednoga ! 



